**2010Թ. ՀՈՒՆՎԱՐԻ 1-Ի ԴՐՈՒԹՅԱՄԲ**

Զբաղվածության բնագավառը կանոնակարգվում է "Բնակչության զբաղվածության և գործազրկության դեպքում սոցիալական պաշտպանության մասին" ԼՂՀ օրենքով, և դրա կիրարկումն ապահովող ԼՂՀ կառավարության 8 որոշումներով և ԼՂՀ սոցիալական ապահովության նախարարի 6 հրամաններով:
    Աշխատանք փնտրող անձանց թվաքանակը հանրապետությունում կազմում է 3751 մարդ, որոնցից 3470-ը կանայք են:
     Աշխատանք փնտրողների 94.1%-ը կամ 3531 մարդ ստացել է գործազուրկի կարգավիճակ: Նախորդ տարվա համեմատ այդ ցուցանիշը աճել է 1.7 %-ով  (2009թ. հունվարի 1-ի դրությամբ աշխատանք փնտրող անձանց թվաքանակը կազմում էր 3690,որից 3401` կանայք):
     Գրանցված 3531 քաղաքացիներից գործազրկության նպաստ է ստանում 376 անձ:
       Տարեսկզբից աշխատանքի է տեղավորվել 165 մարդ, որից 142-ը` գործազուրկ: Նախորդ տարվա  համեմատ այդ ցուցանիշը նվազել է 15 մարդով: Աշխատանքի տեղավորվածների 80.6%-ը կանայք են: Տեղավորվածների թիվը շինարարության ոլորտում կազմում է 6.1%,  առևտրի և հասարակական սննդի, ՆՏՄ և առաքում, մթերում ոլորտում` 14.0 %, կրթության ոլորտում` 11.5 %, պետական և տեղական ինքնակառավարման`ապարատում 12.1 %, այլ ճյուղերում` 56.3%:
      Գործազուրկների թվի մեջ մեծ է քաղաքային բնակչության տեսակարար կշիռը` շուրջ 93.6. %: Հատկապես գործազուրկների թվաքանակի առավելագույն աճ է գրանցվել Ստեփանակերտ քաղաքում և Քաշաթաղի շրջանում:
       Գործազուրկների տարիքային ցենզը դիտարկվող ժամանակահատվածում հետևյալն է. գործազուրկների թվի 4.8 %-ը պատկանում է 18-22 տարիքային խմբին` նախորդ  տարվա 5.6%-ի փոխարեն, 46.7%-ը` 22-30 տարիքային խմբին` նախորդ տարվա 47.9%-ի փոխարեն, 38.9%-ը պատկանում է 30-50 տարիքային խմբին` նախորդ տարվա 37.8 %-ի փոխարեն, 9.5%-ը` 50-ից բարձր տարիքային խմբին, նախորդ տարվա 8.7%-ի փոխարեն:
     Դիտարկելով գործազուրկների կրթական ցենզը, արձանագրվել է, որ բարձրագույն կրթություն ունեցողները կազմել են գործազուրկների ընդհանուր թվի 17.8%-ը` նախորդ տարվա 16.7%-ի փոխարեն, միջին մասնագիտական կրթություն ունեցողները` 31.0 %, նախորդ տարվա 31.1%-ի փոխարեն, մնացած մասը կամ 51.2%-ը կազմել են ընդհանուր և թերի միջնակարգ կրթություն ունեցողները:
      Գործազուրկների մեջ 6.5 %-ը կազմում են մանկավարժները, նախորդ տարվա 9.2 %-ի փոխարեն, 5.6 %-ը` բուժքույրերը` 7.9%-ի փոխարեն,  9.4 %-ը կազմում են տնտեսագետները  և հաշվապահները  (հիմնականում միջին մասնագիտական կրթությամբ) նախորդ տարվա 10.6%-ի փոխարեն, 38.9%-ը` մասնագիտություն չունեցող անձինք,  նախորդ տարվա 8.2%-ի փոխարեն: Գործազուրկների մեջ չնչին տոկոս են կազմում հետևյալ մասնագիտություններ ունեցող անձիք` խառատ-ֆրեզերագործ, փականագործ, եռակցող, հյուսն:
        Մեկ տարուց ավելի գործազուրկի կարգավիճակ ունեցող անձանց թվաքանակը կազմում է 63.0%,  որը  նախորդ տարվա համեմատ  աճել է 0.3% -ով:
       Մարտունի քաղաքի մեկ հաշմանդամ օգտվում է աշխատաշուկայում անմրցունակ խմբերի աշխատավարձի փոխհատուցման ծրագրից:

  **Մասնագիտական ուսուցում**

2009թ. նոյեմբեր - դեկտեմբեր ամիսներին իրականացվել է  մասնագիտական ուսուցում  համակարգչային հաշվապահություն և համակարգչային գործավարություն մասնագիտություններով, որտեղ ընդգրկվել են 55 գործազուրկներ թե' մայրաքաղաքից և թե' շրջաններից: Ընդ որում մասնակիցների կեսից ավելին միջնակարգ  կրթությամբ իգական սեռի ներկայացուցիչներ էին:
      Ծրագրի նպատակն էր մասնագիտական ուսուցման միջոցով գործազուրկներին աջակցել աշխատաշուկայի պահանջներին համապատասխան նոր կարողություններ ու հմտություններ ձեռք բերելու միջոցով հարմար աշխատանքի տեղավորման հարցում:
      Ուսուցումը հատկապես այս մասնագիտությունների գծով իրականացնելը պայմանավորված էր նախարարության կողմից իրականացված վերլուծության ու դիտարկման արդյունքներով, նաև հաշվի առնելով գործազուրկների նախապատվությունները: